# SÜRGŐSSÉGI E L Ő T E R J E S Z T É S

Szigethalom Város Önkormányzat Képviselő-testületének

2025. június 17-én 18 órakor tartandó

*nyilvános, rendes ülésére*

**Tárgy:** Testvértelepülési kapcsolat kialakítása a székelyföldi Parajd községgel

**Előadó**: Kovács István önkormányzati képviselő, Mi Hazánk Mozgalom

**Készítette:** Kovács István önkormányzati képviselő, Mi Hazánk Mozgalom

**Ellenőrizte:** dr. Stiebel Viktória jegyző

**Az előkészítő megtárgyalásra javasolja:**

Tisztelt Polgármester úr!

Tisztelt Képviselő-testület!

A Kárpát-medence egyik legismertebb és leglátogatottabb látványossága, a parajdi sóbánya,

napjainkban súlyos válsághelyzetbe került. A bánya vízzel való elárasztása olyan kárt okozott,

amely nagy valószínűséggel már nem orvosolható. A Mi Hazánk Mozgalom hosszú évek óta

figyelmeztetett a felelős vízgazdálkodás fontosságára, amely megelőzhette volna ezt a

tragédiát. Most azonban eljött az összefogás ideje!

A parajdi sóbánya a római idők óta a térség egyik legértékesebb kincse, nemcsak természeti, de

gazdasági szempontból is. A bánya közvetve és közvetlenül több ezer embernek biztosított

megélhetést – legyen szó idegenforgalmi dolgozókról, árusokról, szállásadókról vagy kézművesekről.

A kialakult helyzet miatt azonban most ez az egész ökoszisztéma veszélybe került, és sok

kisvállalkozó jövője vált bizonytalanná. A Mi Hazánk Mozgalom nemcsak egy bajba jutott település mellett áll ki, hanem egy nemzeti ügyet képvisel: a határon túli magyar közösségek megsegítését. A parajdiak helyzete most közös ügyünk – hiszen minden magyar felelős minden magyarért! Rendkívül fontos ebben a nehéz helyzetben, hogy a társadalmi kapcsolatok építésével és ápolásával segítsük a majdani testvértelepülésünkön, Parajdon élő emberek mindennapjait. Erre számtalan területen nyílik lehetőség, például:

- önkormányzati keretek között kulturális-, művelődés és közművelődés, oktatási,

szociális és egészségügyi területen,

- a civil szervezetek tagjainak önkéntes tevékenységével, találkozók szervezése,

alapítványok és egyesületek közös együttműködés, programok lebonyolítása.

Ezért kezdeményezem, hogy Szigethalom Város Önkormányzat Képviselő-testületének megbízásából a polgármester a lehető leghamarabb vegye fel a kapcsolatot Parajd község polgármesterével és kezdeményezze a két település közötti testvérvárosi kapcsolat kialakítását.

Az előterjesztésben foglaltak alapján kérem az illetékes bizottságot és a képviselő-testületet, hogy döntsön a témában és hozzon határozatot!

***Határozati javaslat***

**Szigethalom Város Önkormányzat Képviselő-testülete** … igen szavazattal, … nem szavazattal, … tartózkodássalaz alábbi határozatot hozza:

A képviselő-testület támogatja a Kovács István képviselő által benyújtott javaslatot, hogy Szigethalom Város Önkormányzat Képviselő-testülete megbízásából a polgármester felveszi a kapcsolatot a székelyföldi Parajd község polgármesterével és kezdeményezi a két település közötti testvérvárosi kapcsolat mihamarabbi kialakítását.

Felelős: polgármester

Határidő: azonnal

Szigethalom, 2025. június 12.

**Kovács István**

**önkormányzati képviselő, Mi Hazánk Mozgalom**