# E L Ő T E R J E S Z T É S

Szigethalom Város Önkormányzat Képviselő-testületének

*2025.* *június 17-én 18 órakor tartandó*

*nyilvános, rendes ülésére*

**Tárgy**: Önkormányzat előirányzat módosítás -Tököli szennyvíztisztító telep

**Előadó**: Fáki László polgármester

**Készítette**: Torzsás Szilvia pénzügyi irodavezető-helyettes

**Ellenőrizte:** Balogh Szilvia aljegyző

*Az előterjesztő megtárgyalásra javasolja*:

**Pénzügyi és Fejlesztési Bizottság *(2.)***

***Tisztelt Képviselő-testület!***

Szigethalom Város Önkormányzatának képviselő-testülete a 180/2024.(XII.17.) kt határozatával előzetes kötelezettséget vállalt a „A Tököli Szennyvíztisztító Telep tervezett és valós kapacitásának az összevetése, a telep kisebb technológiai módosítását követő reális kapacitásának a meghatározására készítendő tervezői tanulmányra”. A tanulmány elkészítéséhez szükséges szennyvíz mintavételeinek és azok mérési eredményeinek jegyzőkönyvezése megtörtént, a számla benyújtása került a Társulás felé. A Szigethalomra eső rész 821 436.- forint 2025.04.10-én átutalásra került. Időközben a tanulmány is elkészült, a számlát benyújtották a Társulás felé. A Szigethalomra eső rész 2 074 333.- forint 2025.04.29-én átutalásra került.

A Környezetvédelmi Alap bevételei az Önkormányzat 14/2019. (IV.30.) rendelete alapján a vizek védelmére, talaj védelmére használható fel.

Kérjük szíveskedjenek hozzájárulni a 2 895 769 forint összegnek a 2025.évi költségvetésben tervezett környezetvédelmi alap céltartalék sorról a Műkődési célú támogatások átadása sorra való átcsoportosításához.

Kérem a tisztelt Képviselő-testületet az előterjesztett előirányzat-módosítást elfogadni szíveskedjen.

***HATÁROZATI JAVASLAT***

Szigethalom Város Önkormányzat Képviselő-testülete úgy dönt, hogy Szigethalom Város Önkormányzat 2025. évi költségvetésében a környezetvédelmi alap céltartalékából 2 895 769 forintot a Műkődési célú támogatások átadásokra átcsoportosítja.

**Határidő**: azonnal

**Felelős:** Fáki László polgármester

Ceglédi Kinga pénzügyi irodavezető

Szigethalom, 2025. június 05.

**Fáki László sk.**

**polgármester**