# E L Ő T E R J E S Z T É S

Szigethalom Város Önkormányzat Képviselő-testületének

*2025. június 17. napján 18 órakor tartandó*

*nyilvános, rendes ülésére*

**Tárgy**: Szigethalom Város Önkormányzat Képviselő-testület feladatkörébe tartozó szociális szolgáltatásokról szóló 17/2007. (X. 31.) önkormányzati rendelet módosítása a térítési díjak változása miatt

**Előadó**: Fáki László polgármester

**Előkészítette**: dr. Takács Lajos igazgatási irodavezető,

**Készítette**: dr. Kőváriné dr. Tasó Gabriella intézményvezető

**Ellenőrizte**: dr. Stiebel Viktória jegyző

*Az előterjesztő megtárgyalásra javasolja*:

**Pénzügyi és Feljesztési Bizottság (3.)**

**Tisztelt Képviselő-testület!**

Szigethalom Város Önkormányzat Képviselő-testület feladatkörébe tartozó szociális szolgáltatásokról szóló 17/2007. (X. 31.) önkormányzati rendelet 3. melléklete tartalmazza az önkormányzat fenntartásában működő Szigethalom Egyesített Népjóléti Intézmény (a továbbiakban: SZENI) által biztosított szociális ellátásokért fizetendő intézményi térítési díjak összegét.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1. napjáig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.[[1]](#footnote-1)

Az intézményi térítési díjak megállapítására vonatkozó rendelkezéseket a szociális igazgatásról és szociális ellátásokról szóló 1993. évi III. törvény (a továbbiakban: Szoctv.); a személyes gondoskodást nyújtó ellátások térítési díjáról szóló 29/1993. (II. 17.) Korm. rendelet, valamint a Magyarország 2024. évi központi költségvetéséről szóló 2023. évi LV. törvény tartalmazza.

A SZENI intézményvezetője, dr. Kőváriné dr. Tasó Gabriella a szociális szolgáltatásokról szóló helyi rendelet 3. sz. mellékletének módosítására tett javaslatot a módosított térítési díjak 2025. július 1. napjától történő alkalmazással.

A Képviselő-testület hatályos Szervezeti és Működési Szabályzatának 27. §-a szerint, a rendelet alkotásra irányuló előterjesztésnek a jogalkotásról szóló 2010. évi CXXX. törvény szabályai szerinti előzetes hatásvizsgálatot is tartalmaznia kell.

A jogalkotásról szóló 2010. évi CXXX. törvény 17. § (1) bekezdése értelmében, a jogszabály előkészítője a törvényben meghatározott szempontok alapján, előzetes hatásvizsgálat elvégzésével felméri a szabályozás várható következményeit, melyről a helyi önkormányzat képviselő-testületét tájékoztatni kell.

Előzetes hatásvizsgálat

1. Társadalmi, gazdasági, költségvetési hatások

Az intézményvezető asszony által javasolt intézményi térítési díjak fedezik a szolgáltatási önköltséget.

2. Környezeti és egészségi következményei

Nincsenek.

3. Adminisztratív terheket befolyásoló hatásai

Az adminisztratív terhek a rendelet módosításával nem változnak.

4. A jogszabály megalkotásának szükségessége, a jogalkotás elmaradásának várható következményei

Az intézményi térítési díj év közbeni módosítására a Szoctv. 115. § (1) bekezdése ad lehetőséget. A szolgáltatási önköltség emelkedése miatt, a költségvetés egyensúlyának fenntartásához szükséges a rendeletmódosítás.

5. A jogszabály alkalmazásához szükséges személyi, szervezeti, tárgyi és pénzügyi feltételek

Ezen feltételek rendelkezésre állnak.

Indokolás

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontja helyben biztosítható közfeladatként tekint a szociális szolgáltatásokra és ellátásokra. Szigethalom Város Önkormányzata fenntartóként évek óta közfeladatként intézményi keretek között végzi az idősek bentlakásos ellátását, melyre a jogi szabályozás szerint jogosult a térítési díjat megállapítani. A szociális igazgatásról és szociális ellátásokról szóló 1993. évi III. törvény 115. § (1) bekezdés értelmében az intézményi térítési díjat a fenntartó állapítja meg rendeletében. Az intézményi térítési díj év közben egy alkalommal módosítható. Ezen jogszabály nyújtotta lehetőséggel él a Képviselő-testület jelen rendelet módosítás megalkotásával.

A rendelet módosítása az európai uniós jogból eredő kötelezettségek összhangjának megfelel, valamint a jogalkotásról szóló törvény 20. § szerinti egyeztetési kötelezettség nem áll fenn.

A rendelet módosításnak jogi akadálya nincs, az intézményi térítési díj megállapítása a Képviselő-testület hatáskörébe tartozik, ezért kérem az alábbi határozati javaslatot elfogadni, illetve a módosító rendeletet megalkotni szíveskedjék.

**Határozati javaslat**

Szigethalom Város Önkormányzat Képviselő-testülete úgy dönt, hogy a Képviselő-testület feladatkörébe tartozó szociális szolgáltatásokról szóló 17/2007. (X. 31.) rendeletet módosító rendelet-tervezet szövegét **elfogadja**.

Felelős: dr. Stiebel Viktória jegyző

Határidő: azonnal

***RENDELETALKOTÁS***

Szigethalom Város Önkormányzat Képviselő-testülete úgy dönt, hogy a Képviselő-testület feladatkörébe tartozó szociális szolgáltatásokról szóló 17/2007. (X. 31.) önkormányzati rendeletet **módosító rendeletét** az alábbiak szerint **megalkotja:**

**Szigethalom Város Önkormányzat**

**Képviselő-testületének**

**…../2025. (VI. 17.) önkormányzati**

**RENDELET-TERVEZETE**

a feladatkörébe tartozó szociális szolgáltatásokról szóló 17/2007. (X. 31.) önkormányzati rendelet (továbbiakban: R.) **módosításáról**

*Szigethalom Város Önkormányzat Képviselő-testülete az Alaptörvény 32. cikk (1) bekezdés a) pontjában meghatározott* ***jogalkotói hatáskörében****, a szociális igazgatásról és szociális ellátásokról szóló 1993. évi III. törvény 62. § (2) bekezdésében,**92. § (1) bekezdés a) pontjában, (2) bekezdésében meghatározott* ***feladatkörében*** *eljárva, a következőket rendeli el:*

**1. §** A R. 3. melléklete helyébe e rendelet melléklete lép.

**Záró rendelkezések**

**Hatályba léptetés**

**2. §** Ez a rendelet 2025. július 1. napján lép hatályba, és a hatályba lépést követő naptól hatályát veszti.

**Fáki László** **dr. Stiebel Viktória**

polgármester jegyző

**Záradék**:

A … önkormányzati rendelet 2025. ……………… napján a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

**dr. Stiebel Viktória**

jegyző

A módosító rendelet 1. melléklete

„Szigethalom Város Önkormányzat Képviselő-testületének a feladatkörébe tartozó szociális szolgáltatásokról szóló 17/2007. (X. 31.) önkormányzati rendelet 3. számú melléklete:

Szigethalom Egyesített Népjóléti Intézmény

által biztosított szociális szolgáltatásokért fizetendő térítési díjak

2025. július 1. napjától

I. Szigethalom Egyesített Népjóléti Intézmény által biztosított szociális ellátások szolgáltatási önköltségei, megállapított intézményi térítési díjak konkrét összegei

|  |  |  |  |
| --- | --- | --- | --- |
| ***Szociális ellátások*** | ***Tervezett ellátottak száma*** | ***Szolgáltatási önköltség*** | ***Megállapított intézményi térítési díj konkrét összege*** |
| Szociális étkezés | 6 fő | 1.600 Ft/nap | 1.530 Ft/nap |
| Szociális étkezés kiszállítási díja | 21 fő | 410 Ft/nap | 190 Ft/nap |
| Házi segítségnyújtás | 22+2 fő | 3.660 Ft/óra | 850 Ft/óra |
| Támogató szolgáltatások személyi segítés (gondozás és segítés) | 10fő | 6.130 Ft/óra | 700 Ft/óra |
| Támogató szolgáltatás – szállítási szolgáltatás (10.150km/év) | 10 fő | 1.540 Ft/km | 250 Ft/km |
| Idősek nappali ellátása | 7 fő | 4.665 Ft/nap | 975 Ft/nap |
| Demensek nappali ellátása étkezés nélkül | 6 fő | 19.020 Ft/nap | 975 Ft/nap |
| Demens nappali ellátása étkezéssel | 6 fő | 20.450 Ft/nap | 2.050 Ft/nap |
| Fogyatékkal élők nappali ellátása étkezéssel | 26 fő | 12.430 Ft/nap | 7.380 Ft/nap |
| Fogyatékkal élők nappali ellátása étkezés nélkül | 26 fő | 11.000 Ft/nap | 5.950 Ft/nap |
| Idősek ápolás-gondozást, tartós bentlakást biztosító ellátás | 48 fő | 17.320 Ft/nap | 10.525 Ft/nap |
| Demens ápolást-gondozást, tartós bentlakást biztosító ellátás | 34 fő | 17.325 Ft/nap | 10.525 Ft/nap |

II. Alapszolgáltatáson felül nyújtott szolgáltatások díjai

|  |  |
| --- | --- |
| Idősek, demensek és fogyatékkal élők nappali ellátása tízórai +uzsonna (800Ft + 410Ft) | 1.210 Ft |
| Egyéni gyógytorna: | |
| * Intézményi jogviszonyban állók számára | 2500 Ft/alkalom |
| * Intézményi jogviszonyban nem állók (szigethalmi) | 3500 Ft/alkalom |
| * Intézményi jogviszonyban nem állók (nem szigethalmi) | 4000 Ft/alkalom |

„

**Felelős:** Fáki László polgármester

**Felelős a rendelet kihirdetéséért:** dr. Stiebel Viktória jegyző

**Határidő**: 2025. június 23.

Szigethalom, 2025. június 4.

**Fáki László sk.**

polgármester

Az előterjesztés mellékletei:

1. melléklet: intézményvezető rendeletmódosításra irányuló javaslata
2. melléklet: javaslat a bentlakás díjára
3. melléklet: javaslat az alapszolgáltatás díjára
4. melléklet: a szociális szolgáltatásokról szóló 17/2007. (X. 31.) önk. rendelet egységes szerkezetben, hatályos 2025. július 1. napjától

1. a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 115. § (1) bekezdés [↑](#footnote-ref-1)