# E L Ő T E R J E S Z T É S

Szigethalom Város Önkormányzat Képviselő-testületének

*2025. június 17-én 18 órakor tartandó*

*nyilvános, rendes ülésére*

**Tárgy:** Szigethalom Város Önkormányzatának adóbevételekből származó érdekeltségi alap létrehozásáról és felhasználásáról szóló 39/2020. (XII.16.) önkormányzati rendeletének módosítása

**Előadó**: Fáki László polgármester

**Készítette:** Balogh Szilvia aljegyző

**Ellenőrizte:** dr. Stiebel Viktória jegyző

*Az előterjesztést megtárgyalásra javasolja:*

**Pénzügyi és Fejlesztési Bizottság *(3.)***

Tisztelt Képviselő-testület!

Szigethalom Város Önkormányzat Képviselő-testülete 39/2020. (XII.16) rendeletével (továbbiakban: Rendelet) újraszabályozta az adóbevételekből származó érdekeltségi alapból képzett juttatások feltételeit. A rendelet 2021. november 16-ai képviselő-testületi ülésen módosításra került, viszont az évek alatt összegyűlt tapasztalatok alapján szükségesnek tartottuk egyes szakaszok módosítását, illetve egyértelműsítését.

A rendelet-módosítás nem érint a szabályozás körülményeiben változást.

Kérem a tisztelt Képviselő-testületet, hogy a határozati javaslatot és a Rendelet módosítását elfogadni szíveskedjen.

***HATÁROZATI JAVASLAT***

Szigethalom Város Önkormányzat Képviselő-testülete úgy dönt, hogy az Önkormányzat adóbevételekből származó érdekeltségi alap létrehozásáról és felhasználásáról szóló 39/2020. (XII.16) rendeletének módosításáról szóló rendelet-tervezet szövegét elfogadja.

**Határidő**: azonnal.

**Felelős**: dr. Stiebel Viktória jegyző

Leicht Ilona mb. adóirodavezető

***RENDELETALKOTÁS***

Szigethalom Város Önkormányzat Képviselő-testülete úgy dönt, hogy az Önkormányzat adóbevételekből származó érdekeltségi alap létrehozásáról és felhasználásáról szóló 39/2020. (XII.16.) önkormányzati rendeletének .../2025. (…..) módosító rendeletét az alábbiak szerint megalkotja:

1. ***Szigethalom Város Önkormányzat Képviselő-testületének***
2. ***……/2025.(…...)***
3. ***R EN D E L E T E***
4. ***az Önkormányzat adóbevételekből származó érdekeltségi alap létrehozásáról és felhasználásáról szóló 39/2020. (XII.16.) önkormányzati rendelet módosításáról***
5. *[1] A rendelet célja az önkormányzat ügykörébe tartozó adók hatékony beszedése, a behajtási feladatok eredményes végrehajtása, valamint az adóhátralékok csökkentése iránt elkötelezett személyi állomány megteremtése és ösztönzése, az önkormányzatot megillető adóbevételek növelése érdekében.*

*[2] Szigethalom Város Önkormányzati Képviselő-testülete Magyarország Alaptörvénye 32. cikk (1) bekezdés a) pontjában meghatározott jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) 13. pontjában meghatározott feladatkörében eljárva a helyi adókról szóló 1990. évi C. törvény 45. §-ában foglalt felhatalmazás alapján, a következőket rendeli el:*

**1.§** Az Önkormányzat adóbevételekből származó érdekeltségi alap létrehozásáról és felhasználásáról szóló 39/2020. (XII.16.) önkormányzati rendelet (továbbiakban: Rendelet) 3.§-a helyébe a következő rendelkezés lép:

„3. § A rendelet hatálya az Önkormányzat a mindenkor hatályos helyi adókról szóló rendeletében foglalt adókra és a bírságra terjed ki.”

**2. §** A Rendelet 5. § (2) bekezdés helyébe a következő rendelkezés lép:

„5. § (2) Az érdekeltségi alap forrása a teljesített helyi adóbevétel 5%-a.”

**3. §** A Rendelet 6. § b) pontja helyébe a következő rendelkezés lép:

„6. § b)adókimunkálási jutalék: ami a feltárt és beszedett adóhiány, valamint a beszedett adó- és illetéktartozás”

**4. §** A Rendelet 10. §-a helyébe a következő rendelkezés lép:

„10. § A bevétel-teljesítési jutalék összege a 9. §-ban elért szint esetén bruttó 420.000.- Ft. További legalább 3%-os növekedés esetén újabb bruttó 420.000.- Ft összeg kifizethető. Az adóügyi irodavezető esetén a fenti összegek bruttó 520.000.- Ft-ban kerülnek megállapításra, melytől a jegyző eltérhet.”

**5. §** A Rendelet 14. § (2) bekezdés helyébe az alábbi rendelkezés lép:

14. § (2) A 11. §-ban meghatározott adóügyi köztisztviselőnek az (1) pontban meghatározott arány

a) 50-60% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg,

b) 60,1-70% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg kétszerese,

c) 70,1-80% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg háromszorosa

fizethető ki. A százalékos arány egy tizedesjegyre kerekítendő a kerekítés szabályai szerint.

**6. §** A Rendelet 18. § b) pontja helyébe a következő rendelkezés lép:

„18. § b) az adókimunkálási jutalékot a tárgyév november 30-ig”

**7. §** A Rendelet 15. § (1) bekezdés helyébe a következő rendelkezés lép:

„15. § (1) A jegyző a polgármester egyetértésével állapítja meg a kifizethető jutalék összegét

a) az adóiroda-vezető

b) az adóiroda-vezető javaslata alapján az adóigazgatási feladatokat ellátó köztisztviselők tekintetében.”

**8. §** A rendelet általános rendelkezései 2025. július 1. napján lépnek hatályba, és a kihirdetést követő napon hatályukat vesztik. A rendelet juttatásra vonatkozó rendelkezései 2026. január 1-jén lépnek hatályba, és a kihirdetést követő napon hatályukat vesztik.

***Fáki László                                                                dr. Stiebel Viktória* *polgármester                                                                     jegyző***

**Záradék**:

A ***………….*** önkormányzati rendelet 2025….-án a Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória*** jegyző

**Határidő**: a rendelet kihirdetésére: 2025. június 30.

**Felelős**: Dr. Stiebel Viktória jegyző

Leicht Ilona mb. adóiroda-vezető

Ceglédi Kinga pénzügyi irodavezető

Szigethalom, 2025. június 3.

**Fáki László sk.**

**polgármester**

*Melléklet: - az Önkormányzat adóbevételekből származó érdekeltségi alap létrehozásáról és felhasználásáról szóló 39/2020. (XII.16.) önkormányzati rendelet módosításokkal egységes szerkezetben*